Carolina Gómez

Carolina Gómez Correa (Cali, Kolonbia, 1975eko otsailaren 26a) edertasunaren erregina ohia da, Señorita Colombia 1993, Miss Unibertso 1994an lehen finalista, W radio Colombian aurkezle, aktore eta esataria, Ameriketako Estatu Batuetan nazioarteko ibilbidea duena.

 Bizitza 
Haurtzaroa eta nerabezaroa Calin bizi izan zituen. Bi urte zituela Estatu Batuetara joan zen bizitzera. Kolonbiara itzuli eta Bogotan finkatu zen. Nueva Granada ikastetxean hasi zen ikasten, eta hantxe lortu zuen batxilergo titulua. 15 urterekin, hedabideetan hasi zen lanean, «Hoy sábado» saioaren aurkezle gisa lan egitean, Caliko Telepacífico eskualdeko kanalean, bertara astean behin joaten zen eta. Nerabea zela, ekitaldietako sustatzaile gisa modelatu eta lan egin zuen, eta, gaztetatik, nolabaiteko ospea lortu zuen.

Geroago, Kolonbiako Bogota hiriburua ordezkatu zuen Kolonbiako Edertasun Lehiaketa Nazionalean, eta 1993 urteko Señorita Colombia titulua lortu zuen. Horri esker, Manilara (Filipinak) joan zen bere herrialdea ordezkatzera, Miss Unibertso 1994 lehiaketan, non gaueko puntuazio handienetako bat eta Miss Unibertso delakoaren historian galako jantzietan puntuazio onena lortu zuen. Horren ondorioz, erreginaordea bihurtu zen, Kolonbiako hirugarrena postu hori lortzen, aurretik lortua baitzuten Paola Turbayk 1992an eta Paula Andrea Betancurrek 1993an.

Erregina izan ostean, Miamiko eta Italiako ibiltokietako modelajean arrakastaz murgildu zen. Telebistako aurkezle jardun zuen "Stars" saioan. Saio horrek pertsona ospetsuak elkarrizketatzen zituen, eta Jaime Garzón komikoa ordezkatu zuen igandeetako "Locos Videos" saioan. Horrez gain, telebistako produktorea izan zen, Vista Producciones Inc.-eko bazkide gisa. 2003 urtearen bukaera aldera, Canal Caracol eta Teleset El autentico Rodrigo Leal telesailetako aurkezle gisa hasi zen aktore lanetan, Martín Karpan aktore argentinarrarekin batera, zeinekin maitasun harremana izan zuen urtetan. Lan horri esker paper garrantzitsuak lortu zituen, besteak beste, La viuda de la Mafia-n (RCN kanalak 2004 eta 2005 artean emititu zuen) rol antagonikoa eta nazioarteko hainbat telesailetan (Tiempo Final, Sin Retorno eta Mujeres Asesinas, besteak beste) izan zuen paper garrantzitsua. Daniel Kuzniecka argentinarrarekin batera Marido a sueldo nobelaren protagonista ere izan zen.

Aktore zinematografiko gisa hainbat filmetan egin zuen debuta, eta horien artean Bluff intriga eta umore beltzeko filma nabarmentzen da, Catalina Aristizábal, Víctor Mallarino eta Luis Eduardo Arangorekin batera, besteak beste. Filmak oihartzun eta arrakasta handia izan zuen Kolonbia osoan, 2007 urteko martxoan estreinatu zenean, Ghost Rider pelikularen aurretik. 2007 urteko abuztuan, Los Angelesera joan zen Rob Schneider komedianteak indigenen tribuei buruz idatzitako The Chosen One pelikula batean parte hartzera. 2008 urtean, Saluda al Diablo de mi parte filmeko protagonista izan zen, Edgar Ramirez aktore venezuelarrarekin batera eta gero, 1989 izenburuko film ertain kolonbiarrean lan egin zuen Vincent Gallo aktore estatubatuarrarekin batera. 2010 urtean, Carolinak hainbat proiektutan lan egin zuen Brasilen (Federal: Erik DeCastrok zuzendutako filma) eta Espainian (Karabudjan: Koldo Serrak zuzendutako espainiar serie txikia). Gainera, urte horretan Kolonbiako entretenimenduaren industriako bi proiektu garrantzitsuenetan parte hartu zuen. A Corazón Abierto filmean Alicia Durán pertsonaia antzeztu zuen eta emakumezko aktore protagonista onenaren saria jaso zuen. A Corazón Abierto, Grey's Anatomy telesail estatubatuar famatuaren egokitzapena, Kolonbiako telebista ireki eta pribatuaren historian audientzia-indizerik altuena izan zuen telesaila izan zen. Urte horretan bertan, Carolina El Paseo filmaren protagonista izan zen. Familia-komedia horrek, "A Corazón Abierto" filmak bezala, erabateko arrakasta izan zuen takilan. Ordura arte, herrialde horretako industriaren historian diru gehien bildu zuen kolonbiar filma izan zen. Carolina Estatu Batuetako zinema-merkatuan sartu zen laugarren aktore kolonbiarra izan zen. Aurretik sartutako beste hirurak Sofia Vergara, Paola Turbay eta Catalina Sandino izen ziren.

2008 urteko otsailean, Argentinara joan zen, Amas de casa desesperadas telesail estatubatuarraren kolonbiar egokitzapenaren bigarren denboraldia grabatzera. Denboraldi horretan, Eugenia de Koppel (Bree, AEBko bertsioan) pertsonaia antzeztu zuen, lehen denboraldian Ruddy Rodríguez aktore venezuelarrak interpretatu zuena. 2008 urteko abenduan, NTV japoniar kanalak saio berezi bat egin zuen, eta Carolina agertu zenean, audientzia-indizerik altuenera heldu zen. 2011 urtean La Teacher de Inglés lanean hartu zuen parte, Pilar (Pili) pertsonaia antzeztu zuen, Victor Mallarinorekin.

 Filmografia 

 Telebista 
+UrteaIzenburuaPertsonaia2003-2004El auténtico Rodrigo LealCarmen Morena2004-2005La viuda de la mafiaDiana Martín de Montes "La viuda de la mafia"2007-2008Marido a sueldoEmilia CabalMujeres AsesinasGraciela, la Incendiaria / Blanca, la operaria2008Tiempo finalSusana "35. kapitulua: Aficionados"2008-2009Sin retornoÁngela "11. kapitulua: La muerte comienza por casa"Marcela "28. kapitulua: Una nueva acompañante"2010-2011A corazón abiertoAlicia Durán medikua2010KarabudjanAna Paula Canetti Bustamante2011La teacher de inglésPilar Ortega2013-2014Mentiras perfectasJulia Pombo2015La tusaMaría Sáenz2016Ruta 35Mariana MárquezBloque de búsquedaMilena Bolívar de Martín2017LuciferBianca Ruiz (Parte hartze berezia)2017-2018Sangre de mi tierraNatalia Martínez de Montiel2018SEAL teamCarla Reyes2019El BarónMaría Clara Díaz2020Decisiones: Unos ganan, otros pierdenLiliana Martínez "21. kapitulua: Indigna justicia"2020-2025La venganza de AnalíaAnalía Guerrero / Ana Lucía Junca / Ana Lucía Mejía Junca2023Cómo sobrevivir solteroEsther PeraltaVentino: el precio de la gloria Martina PumarejoLos BillisIsabel Vega2024-2025AcapulcoJulia

 Telerrealitia 
UrteaIzenburuaRola2013La pistaAurkezlea2022MasterChef CelebrityParte hartzailea

 Zinea 
UrteaLanaPertsonaia2004Martinis al atardecer2007BluffAlexandra20091989 (Film laburra)Mesera2010El PaseoHortensia de PeinadoFederalSophiaThe chosen oneMarissa2011Saluda al diablo de mi parteHelena2012La lectoraKaren2014The Effect of Blunt Force TraumaMarlaAdelaidaBasoko zaindaria2017#RealityHighAdriana Medina2021Los Descendientes (film laburra)Camila

 Bideoak 

 Ay Amor - Fonseca

 Sariak eta izendapenak 

 India Catalina sariak 
UrteaKategoriaTelenobela edo serieEmaitza2021Telenobelako, telesaileko edo miniserieko emakumezko aktore protagoniko onenaALa venganza de AnalíaIrabazlea  2017Telenobelako edo telesaileko emakumezko aktore protagoniko onenaBloque de BúsquedaIzendatua2014Telesaileko edo miniserieko emakumezko aktore protagoniko onenaMentiras perfectasIrabazlea  2006Emakumezko aktore protagoniko onenaLa viuda de la mafiaIzendatua2005Izendatua

 TVyNovelas sariak 
UrteaKategoriaTelenobela edo serieaEmaitza2016Telesaileko aktoresa antagoniko onenaLa tusaIzendatua2014Telesaileko emakumezko aktore protagoniko onenaMentiras perfectasIrabazlea  2011Telesaileko aktoresa antagoniko onenaA corazón abiertoIrabazlea  2005Emakumezko aktore protagoniko onenaLa viuda de la MafiaIrabazlea  

 Talento Caracol sariak 
UrteaKategoriaTelenobela, seriea eta programaEmaitza2014Emakumezko aktore onenaMentiras perfectasIrabazlea  Aurkezlerik onenaLa pistaIzendatua

 Beste sari batzuk 

 Musurik onenaren Talento Caracol delakoa, Mentiras Perfectas lanarekin
 Sweet Programako plaka Emakumezko Aktore Errebelazio Onenari, El auténtico Rodrigo Leal lanarekin

 Erreferentziak 

 Kanpo estekak 
 Orrialde ofiziala
 Carolina Gómez  artxibatua .

Aurrekoa:
 Paula Andrea Betancourt  Finalista de Miss Unibertso
1994Hurrengoa:
Manpreet Brar Aurrekoa:
  Paula Andrea Betancourt Señorita Colombia
1993Hurrengoa:
 Tatiana Castro Aurrekoa:
 Kathy Sáenz Señorita Santafé de Bogotá
1993Hurrengoa:
 María Margarita Reyes 

Kategoria:Kolonbiako modeloak
Kategoria:Emakume modeloak
Kategoria:Emakume aurkezleak
Kategoria:Telebista aurkezleak
Kategoria:Emakume aktoreak
Kategoria:Kolonbiako aktoreak